Bayatılar (Məhəmməd Əmani)
Bağça barın arzular,
Aşiq yarın arzular,
Hər nə kim dünyada var 
Öz miqdarın arzular. 
Məhəbbət meydanidə 
Mənsur darın arzular.

Cananım tək can az var, 
Aramızda min raz var,
Onda ərkü-naz varsa,
Məndə əczü niyaz var. 
Həzrət et, könül quşu, 
Kəmində şahbaz var.

Yüzün göz rövşənidir, 
Zülfün can cövşənidir. 
Xəyalın ilən könlüm 
Məhəbbət kövşənidir.
Bayatılar